मानव शरीर सृष्टि के अन्तर्गत उत्पन्न चौरासी लाख प्रकार की आकृतियों में सर्वोत्कृष्ट और सर्वोत्तम किस्म की एक विचित्र आकृति है जिसमें ब्रह्माण्ड की समस्त वस्तुओं की संक्षिप्त आकृति प्रतीकात्मक रूप में समाहित रहती हैं। यह पूरे ब्रह्माण्ड के प्रतीक के रूप में एक पिण्ड है। जिस प्रकार ब्रह्माण्ड परमेश्वर का एक प्रकार का लीला क्षेत्र होता है, ठीक उसी प्रकार ‘पिण्ड’ जीवात्मा का क्रीडा-क्षेत्र है। दूसरे शब्दों में, पिण्ड ब्रह्माण्ड का प्रतिनिधित्व और जीवात्मा, परमात्मा का प्रतिनिधित्व करते हुये संयुक्त रूप में एक-दूसरे के सहारे क्रियाशील रूप में कायम रहते है। अब इधर देखें कि योगी और ज्ञानी में क्या अन्तर होता है ?